Noordelike ekonomiese streek - Wikipedia
Die Noordelike ekonomiese streek in Rusland.
Die Noordelike ekonomiese streek (Russies: Се́верны экономи́ческий райо́н, Sewerni ekonomitsjeski rajon) is een van 12 ekonomiese streke van Rusland. Dit bestaan uit ’n groot vlakte in Europese Rusland.
Die streek is 1 466 300 km2 groot en die bevolking is 5,7 miljoen volgens die 2002-sensus. Sowat 76 persent van die mense woon in die stede. Die gemiddelde bevolkingsdigtheid is 3,9/km2.
Die belangrikste ekonomiese sektore in die gebied is mynbou, metaalbewerking, bosbou en voedsel (vissery), asook ystererts, nikkel, seldsame minerale, steenkool, olie en gas. Daar is ook diamante, chroom, titaan en goud.
Die landbou bestaan hoofsaaklik uit vleis- en melkveeboerdery, asook die teling van varke, bokke en hoenders. Landbougewasse is veral aartappels, groente, veevoer en vlas.
Noordelike ekonomiese streek (en)
Ontsluit van "https://af.wikipedia.org/w/index.php?title=Noordelike_ekonomiese_streek&oldid=1449524"	Kategorie: Ekonomiese streke van Rusland	Navigasie-keuseskerm
CatalàЧӑвашлаEnglishEspañolSuomiFrançaisGaeilgeMagyarBahasa Indonesia日本語ЭрзяньNederlandsPolskiPortuguêsРусскийСаха тылаSlovenčinaTürkçeУкраїнськаاردو	Wysig skakels	Die bladsy is laas op 26 April 2016 om 19:57 bygewerk.